NoeFlandre/osm-polygon-wikidata-only huggingface dataset:
Nykøbing Katedralskole

Nykøbing Katedralskole er et gymnasium i Nykøbing Falster. Det blev etableret i 1498, og har dermed en over femhundredårig historie som en af landets ældste latinskoler. enkedronning Sophie udstedte i 1535 fundats for skolen. Nykøbing Falster er den eneste by med katedralskole uden en domkirke. Det skyldes historiske omstændigheder, som også har placeret bispesædet i Nykøbing Falster, mens domkirken ligger i Maribo. Som vidnesbyrd om katedralskolens lange historie besidder den en stor samling af sjældne og kulturelt værdifulde bøger. En af de mest kendte af skolens elever var forfatteren og polarforskeren, Peter Freuchen. Fra 1808-1957 holdt skolen til i en bygning i Slotsgade. Herefter flyttede den til en nuværende bygning. Nykøbing Katedralskole var i en lang årrække statsskole, men blev overdraget til Storstrøms Amt i 1986. I lighed med andre gymnasieskoler er Nykøbing Katedralskole i 2006 overgået til selveje (jf. Nykøbing Katedralskoles hjemmeside). Referencer Nykøbing Katedralskole 500 år. For livet – ikke for skolen, Gandrup, Hans (Annoncetillæg til Lolland-Falsters Folketidende 28. november 1998). Nykøbing Katedralskoles Historie – Fra Reformationestiden til vore Dage, Lollesgaard, Johs. Stiftstidendes Bogtrykkeri, Nykøbing 1932. 254 sider. 1498-1998 – Nykøbing Katedralskole, Thomsen, Gert, f. 1948-02-20 (87 sider, ill.). Eksterne henvisninger Nykøbing Katedralskole – Officiel website Om forfattere fra Nykøbing Katedralskole på Litteraturpriser.dk
Nyland (Sydfynske Øhav)

For alternative betydninger, se Nyland (flertydig). (Se også artikler, som begynder med Nyland) Nyland er en 1 ha, 600 meter lang, marint dannet ø, som består af sand, grus og stenaflejringer i det Sydfynske Øhav sydøst for Ærøskøbing mellem Store Egholm og Urehoved på Ærø. I perioder er Nyland og Nylands Kalv forbundet med hinanden. Øen er bevokset med almindelig strandvoldsvegetation. Nyland og Nylandskalv har tilhørt staten siden 1941 og administreres af Miljøministeriet. Den kun 100 år gamle ø er bevokset med græs og marehalm på den centrale og nordlige del. På midten findes en lavning fra en tidligere lagune. Mod syd strækker Nyland sig ud i et langt, ubevokset sand- og stenrev. Øerne er overladt tll en naturlig udvikling og beliggende i EU-fuglebeskyttelsesområde 71 og er omfattet af Miljø- og Energiministeriets bekendtgørelse af 30. juni 1996 om Sydfynske Øhav Vildtreservat, der dog erstattes af en nyere bekendtgørelse i 2007. På øerne er forbud mod jagt i september. På det omgivende fiskeriterritorium er der forbud mod jagt fra ikke opankret fartøj. Nord for øen fører lidt dybere vand ind til en naturhavn, hvor både med maksimalt 1 meters dybdegang kan ankre op. I sommerperioden besøger mange sejl- og badeturister Nyland. Fugleliv Før i tiden var øen en vigtig fugleø med ca. 132 par ynglende Havterner, Stenvender og Dværgterne. Formodentlig på grund af for mange besøgende om sommeren er der kun få ynglefugle tilbage. Planteliv Der vokser bl.a. Det er ved skiltning henstillet at begrænse færdsel på øen i yngletiden, og det tilrådes at undlade landgang fra 1.marts til 1.juli. Eksterne henvisninger Nyland, kilde Arkiveret udgave.
Nymindegab Redningsstation

Nymindegab Redningsstation er i dag et museum, der drives sammen med Nymindegab Museum. Begge hører under Varde Museum. På redningsstationen kan man se Danmarks ældste bevarede redningsbåd i sin originale bygning samt det udstyr, der hørte til på en kystredningsstation. Båden står klar til aktion, udrustet med raketter, affyringsmekanisme, redningsliner, lys og redningsstol. Båden er bygget i 1890 på Orlogsværftet i København. Dens sider er bygget af 2 cm tykke planker af amerikansk spejlskåret egetræ. Redningsstation Nymindegab blev oprettet som bådstation i 1857 og har ligget på sin nuværende plads siden 1892. Den fungerede indtil Redningsvæsenet blev nedlagt i 1975, men bådstationen blev nedlagt i 1966. Båden blev herefter opbevaret på Nationalmuseet i København, men kom tilbage til Nymindegab i 1977. Bygningen er fredet og har været redningsbådsmuseum siden 1979. Fra Nymindegab redningsstation var der frem til 1950'erne reddet i alt 125 mennesker, heraf 56 med båd, 30 med raketapparat og 39 med begge disse i forening. Referencer
Nymindegab Redningsstation

Nymindegab Redningsstation är en dansk före detta sjöräddningsstation i Nymindegab i Varde kommun på Jyllands västkust vid Nordsjön. Den grundades 1857 som båtstation och kompletterades 1874 med raketapparat. Stationen lades ned 1975. Sedan 1979 är stationen ett museum som drivs av Nymindegab Museum, vilket ingår i Vardemuseerne. På sjöräddningsstationen finns bland annat Danmarks äldsta bevarade sjöräddningsbåt i originalskick samt den utrustning, som hörde till sjöräddningsstationen, utställd. Båten står klar för insats, utrustad med raketapparat, avfyringsmekanism, räddningslinor, lanternor och räddningsstol. Båten byggdes 1890 på Orlogsværftet i Köpenhamn. Den är byggd av två centimeter tjocka plankor av amerikanskt eketrä. Nymindegab Redningsstation har befunnits på sin nuvarande plats sedan 1892. Räddningsstationen lades ned som Båtstation 1966 och lades ned helt 1975, då Redningsvæsenet avvecklades som självständig myndighet. Båten bevarades efter 1966 på Nationalmuseet i Köpenhamn, men kom tillbaka till Nymindegab 1977. Källor Redningsbåds museet på Nymindegab Kros webbplats Externa länkar Nymindegab Museums webbsida på Varde Museernes webbplats
Nysted Apotek

Nysted apotek optræder første gang på skrift i forbindelse med en retssag om et giftmord i 1755. Her fremkom under sagen en oplysning om en i Nysted praktiserende apoteker. Ligeledes er det muligt, at der i årene omkring 1787-1801 har været et apotek drevet af Johan Morten Henrichsen i Adelgade 28. Det fremgår af folketællingerne fra disse år. Han nævnes dog i grev Rabens samtidige dagbog også som læge. Selv om medicinalordningen i 1672 slog fast, at apotekerne havde eneret til at tilberede og forhandle lægemidler, og det samtidig blev sagt utvetydigt, at ingen måtte drive apotek uden at have kongelig bevilling til det, var der altså tilsyneladende alligevel apotekere uden bevilling i Nysted. Både i 1813 og i 1815 blev der uden held ansøgt om ret til at drive apotek i Nysted, men d. 27 februar. 1827 fik cand. pharm. Salomon Trier en kongelig apoteksbevilling og indrettede sig derpå i Adelgade 96. Siden har der været apotek i byen på 5 forskellige adresser i Adelgade. Apotekere gennem tiden De forskellige apotekere, der praktiserede i byen, tilhørte de øvre lag i byen, og mange af dem satte på hver deres måde præg på byen eller tiden. Salomon Trier grundlagde og udgav efter sin afrejse fra Nysted Danmarks første fagtidsskrift for farmakologi Archiv for Pharmaci og technisk Chemi. Endvidere indtog han flere officielle poster, var medstifter af og i mange år formand for Danmarks Apotekerforening og modtog både danske og udenlandske hædersbevisninger. Ingwer Boysens søn, Johannes Hack Hermann Boysen, der var født i Nysted, efterlod sin formue til en fond (den Kampmann-Boysenske), der 1929 finansierede opførelsen af et tuberkulosesanatorium, Kysten. Indtægterne ved det senere salg af sanatoriet blev i 1978 brugt til at opføre et svømmebasin ved Kettinge Sportscenter. Frode Camillus Pontoppidan indtog flere poster i det lokale samfund, bl.a. som medlem af byrådet og blev i en tidsskriftartikel betegnet som ”en stræbsom og omhyggelig apoteker…..og viste derhos megen velgørenhed”. Georg Lütken, der var læge i Nysted 1866-1879, skrev en længere beretning om sine oplevelser i Nysted-tiden, og han beskriver modsat Pontoppidan som en original, der var komplet uduelig som apoteker. Anton Martin Julius Ditlev Andersen, som senere skiftede navn til Vide, blev i 1892 anklaget for bedrageri og forfalskning af recepter og i 1894 ved retten i Nysted idømt 1 måneds simpelt fængsel. Nandrup-Hansen var derimod medlem af og siden formand for den lokale apotekerforening og indtog også andre tillidsposter. Hans efterfølger Thomas Møller var fra 1946 medlem af byrådet for Liste F (Kommunale Vælgerforening). Også Aage Beck bedrev svindel med recepter for et beløb på 435.000 kr., som han måtte tilbagebetale til Storstrøms Amt. Derudover blev han idømt otte måneders fængsel. Apotekere I 2013 ophørte Nysted apotek som selvstændig virksomhed, men drives videre i samdrift med Nykøbing Falsters Løve-apotek. Eksterne henvisninger Nystedkrøniken Arkiveret 19. marts 2008 hos Wayback Machine Materiale fra Nysteds lokalhistoriske arkiv Katalog fra udstilling på Nysted bibliotek 1.-19. september 2008
Nysted Efterskole

Nysted Efterskole er en praktisk orienteret efterskole i Nysted på Lolland. Skolen blev grundlagt i 1977 og har ca. 35 fastansatte og 125 elever (skoleåret 2024/2025). Historie Skolen startede i 1977. Den har lige siden grundlæggelsen lagt vægt på en praksis- og projektorienteret undervisning. Værkstedsundervisning har således i alle årene været obligatorisk for eleverne. I 2024 deltog skolen i en forsøgsordning under Styrelsen for Undervisning og Kvalitet (STUK), hvor skolerne eksperimenterede med at udvikle alternative og mere praktisk orienterede mundtlige prøver i fagene dansk og matematik i 9. og 10. klasse. Skolen har også indført den såkaldte "Nystedprøve" for sine 10. klasses elever, hvor eksamensprojektet går ud på at lave et projekt for lokalsamfundet på Lolland. Undervisning Nysted Efterskole er en almen efterskole med erhvervsrettede linjer. Skolen optager drenge og piger på 8., 9. og 10. årgang og tilbyder afgangsprøve på FP9 og FP10 niveau. Skolen tilbyder følgende linjer: Ridelinje. Spring, dressur og military Kunsthåndværk Motor & Metal Tømrer & Natur Jagt & Naturpleje Landbrug & Maskiner IT & eSport Eksamenskarakterer og videre skolegang Skolens karaktergennemsnit ved afgangsprøverne i 9. klasse var i 2024/2025 på niveau med den socioøkonomiske reference. Halvdelen af skolens elever fortsætter ifølge skolens oplysninger på gymnasiet efterfølgende, mens den anden halvdel påbegynder en erhvervsuddannelse. Referencer Eksterne henvisninger Skolens officielle hjemmeside. Nysted Efterskole på efterskolerne.dk
Nysted Kirke

Nysted Kirke er en kirke i byen Nysted på Lolland. Købstaden Nysted er vokset op i bunden af Nysted Nor som en søfartsby og centrum for egnens handel, forsvar og administration. Byen fik en kongelig borg (Ålholm) og et franciscanerkloster i slutningen af 1200-tallet, og det er sandsynligt, at der har eksisteret en kirke før den tid. i 1409 fik byen købstadsrettigheder af kong Erik af Pommern. Bygningens historie i hovedtræk Den nuværende kirkebygning kan dateres til ca. 1300. Den bestod af et unggotisk langhus på 4 fag med en tresidet korrunding mod øst og et lidt yngre tårn mod vest. På sydsiden findes et tværbygning, der gennem tiderne har tjent som sakristi og gravkapel. Den er muligvis en rest af en ældre kirke, men samtidig med hovedskibet. Tårnet blev i 1650 forsynet med det nuværende spir, der var tækket med skifer og bly. Arbejdet blev finansieret ved lån og kredit fra bl.a. rentemester Heinrich Müller. Det blev senere tækket med egespån og i 1935 belagt med kobber. Ca. 1643 blev kirken udvidet med et tofags sideskib på nordsiden, sikkert som konsekvens af, at to landsbyer, Vantore og Tågense øst for byen, i 1632 blev indlemmet i sognet. De fik i 1906 eget sogn og egen kirke i Vantore. I forlængelse af sideskibet byggedes i 1782 et gravkapel til slægten Raben-Levetzau, der ejede Ålholm. Gennem tiden har der ligget nogle andre mindre tilbygninger rundt om kirken. Kirkens nuværende udseende fik den omkring 1864, da den gennemgik en større restaurering ledet af arkitekt Vilhelm Dahlerup. Kirkens indre Kirken fremtræder i dag ret enkel. Alle vægge er hvide, og der findes kun nogle nyere kalkmalerier på muren under orgelpulpituret. Altertavlen stammer fra 1693 i en sen barokstil. På nordvæggen hænger et krucifiks fra ca. 1375, et af de få levn fra den katolske tid, hvor det hang i korbuen. Det nuværende orgel stammer fra 1857 og er bygget af orgelbygger Gregersen og ombygget i 1944 af orgelbygger Marcussen, men kirken har haft flere orgler. Det ældst kendte var fra før 1665 og blev erstattet af et nyt i 1745. Allerede 1777 måtte det byttes ud med et nyt bygget af Daniel Wroblevsky. Dets facade og enkelte andre dele er genbrugt i det eksisterende orgel. Prædikestolen er fra 1605. Der findes 4 mindetavler (epitafier) i kirken. Malerier af provst Knud Lerche med kone og af slotsskriver på Ålholm Iver Nielsen med kone og børn er begge malet i 1663 og sandsynligvis af samme mester. De hænger over for hinanden. Under orglet hænger en tavle for kammerråd Heinrich Müller (1661), som tak for hans bidrag til opførslen af kirkens spir. Og en tavle for kammerråd Friedrich Suhr (1780). I kirken findes et kirkeskib ophængt i 1835, senere nedtaget og genophængt i 1903. Hovedartikel: Kirkeskibet i Nysted Kirke Præster ifølge tavlen i kirken Se også Vantore Kirke Eksterne kilder og henvisninger Brochure om kirken af sognepræst C Hansen-Jacobsen 1972 Otto Norn: Danmarks kirker, Maribo Amt b. 1 Nysted Kirke hos KortTilKirken.dk Nysted Kirke hos danmarkskirker.natmus.dk (Danmarks Kirker, Nationalmuseet) Nysted Gråbrødreklosters Kirke hos danmarkskirker.natmus.dk (Danmarks Kirker, Nationalmuseet)
Studenterhus Odense

Studenterhus Odense (lokalt også bare Studenterhuset) er Odenses studenterhus. Det drives af Foreningen Studenterhus Odense og ligger ved Amfipladsen som en del af kulturkomplekset Brandts Klædefabrik. Udbud I dagligdagen har Studenterhuset egen café og bar samt Studievalg Fyn og Studiezonen på første sal. Arrangementerne varierer, men inkluderer typisk koncerter, foredrag og stand-up m.m. Struktur Studenterhuset drives af Foreningen Studenterhus Odense i en kombination af frivillige og ansatte. Bestyrelsen består af seks studerende, tre erhvervsrepræsentanter, samt én repræsentant fra henholdsvis University College Lillebælt, Erhvervsakademiet Lillebælt, Syddansk Universitet, og Syddansk Musikkonservatorium. Dertil er der to studentersuppleanter. De fem ansatte tæller den daglige leder, en messekoordinator/projektmedarbejder, en frivilligkoordinater, en AC-projektmedarbejder og den ansvarlige for Spoken Word Festival. Derudover har studenterhuset en række frivillige. Økonomi Odense Kommune hører til de økonomiske støtter af foreningen og giver studenterhuset et årligt beløb på 621.000 kr. Foreningen havde i 2014 et underskud på 90.000 kr og i 2015 et underskud på 89 kr. Popularitet Ifølge studenterhusets egne tal havde det i 2014 42.713 og i 2015 57.638 besøgende. Historie I 1996 åbnede Studenterhus Odense for første gang i Munkemøllestræde. Det var dog plaget af økonomiske problemet med betalingsstandsning i 1998 og et underskud på 90.000 kr. i 2000, hvilket gjorde, at det var tæt på at lukke i 2001. Lokalerne var dertil nedslidte, og studenterhuset lukkede permanent december 2006. Som følge af lukningen grundlagdes d. 18. december 2006 foreningen Nyt Studenterhus i Odense (NSiO) for at videreføre traditionen. I juni 2008 flyttede foreningen ind hos Kulturmaskinen, hvor den blev frem til 2013. D. 2. september 2013 fik studenterhuset igen dets eget sted ved Amfipladsen, hvor Musikbiblioteket lå førhen. Dette skete i forbindelse med studiestarten, og ved åbningsceremonien deltog Prinsesse Marie og borgmester Anker Boye. Eksterne henvisninger Studenterhus Odenses hjemmeside Arkiveret 3. november 2017 hos Wayback Machine Facebookkonto: StudenterhusOdense Kildehenvisninger
Nyvangs Kirke

Nyvangs Kirke eller Nyvangskirken ligger i udkanten af Kalundborg centrum og er bygget i 1974. Kirken er tegnet af arkitekt Holger Jensen, der har ladet sig inspirere af Grundtvigskirken på Bispebjerg i København. Prædikestol, korset, lysestager, lamper og døbefonten ligeledes tegnet af Holger Jensen. Eksterne kilder og henvisninger Byggeår for kirker Arkiveret 14. august 2009 hos Wayback Machine Nyvangs Kirke hos KortTilKirken.dk Nyvangskirken i bogværket Danmarks Kirker, Nationalmuseet
Næsbyholm (Sjælland)

"Næsbyholm" omdirigeres hertil. For alternative betydninger, se Næsbyholm (flertydig). Næsbyholm er et slot, der oprindelig lå i landsbyen Næsby og nævnes første gang i 1388 som Næsbygaard og kaldet Næsbyholm fra 1585. Slottet ligger i Næsby Sogn i Næstved Kommune. Hovedbygningen er opført i 1585 ved Hans van Steenwinckel den ældre og ombygget i 1861 ved Christian Hansen. Den er nedbrændt i 1932 og genopført ved G.B. Hagen – og igen delvist nedbrændt i 1947 og genopbygget ved Ole Hagen. Godserne Bavelse og Næsbyholm er tilsammen 2.000 hektar. Ejere af Næsbyholm (1388-1410) Anders Olufsen Lunge (1410-1447) Jep Andersen Lunge (1447-1460) Slægten Lunge (1460-1483) Laurens Axelsen Thott (1483-1509) Slægten Thott (1509-1513) Torben Oxe (1513-1525) Otto Holgersen Rosenkrantz (1525-1557) Otto Ottosen Rosenkrantz (1557-1575) Birgitte Ottosdatter Rosenkrantz gift Brahe (1575-1620) Steen Brahe (1620-1651) Otte Brahe (1651-1663) Otto Christopher Ulfeldt (1663-1683) Edel Ulfeldt gift Bielke (1683-1709) Christian Frederik Bielke (1709-1716) Kronen (1716-1720) Petra Sophie Reedtz-Thott (1720-1756) Christian Sigfred von Plessen (f. 1696) (1756-1763) Johan Ludvig Holstein (1763-1775) Christian Frederik Holstein (1775-1795) Carl Adolph Raben (1795-1804) Frederik Sophus Raben (1804-1823) Christian Conrad Sophus Danneskiold-Samsøe (1823-1824) Slægten af Danneskiold-Samsøe (1824-1837) Den Danske Stat (1837-1867) Christian Rønnenkamp (1867-1872) Enkefru Jessy Caroline Howden gift Rønnenkamp (1872-1881) Enkefru Jessy Caroline Howden gift Rønnenkamps dødsbo (1881-1930) Christian Howden-Rønnenkamp (1930-1948) Jessy Howden-Rønnenkamp gift Holck (1948-1975) Mogens Preben Christian-Eiler Howden-Rønnenkamp lensbaron Holck (1975-) Karl Mogens Howden-Rønnenkamp lensbaron Holck Se også Herregårde i Præstø Amt Referencer Eksterne henvisninger Slottets hjemmeside Arkiveret 24. marts 2018 hos Wayback Machine
Næsbyholm

Næsbyholm är ett gods och en herrgård i Næsby Sogn, Næstveds kommun, 8 kilometer söder om Sorø. Huvudbyggnaden är i renässansstil och uppförd 1585. Bland godsets ägare märks ätterna Tott, Rosencrantz, Holstein med flera. Källor Carlquist, Gunnar, red (1937). Svensk uppslagsbok. Bd 18. Malmö: Svensk Uppslagsbok AB. sid. 654
Næstved Gymnasium & HF

Næstved Gymnasium & HF (forkortes NGH) er et gymnasium i Næstved. Skolen er bygget op omkring en aula, hvori der er plads til alle eleverne. Gymnasiet har tre haller, tre musiklokaler (hvor det ene også er studie), otte store lokaler til biologiske fag og ikke mindst et auditorium i hver ende af skolen, som er rund. Historie Næstved Gymnasium blev oprettet i 1943 og havde indtil 1953 til huse i lokaler på Jernbanegades Skole i centrum af Næstved, hvorefter skolen flyttede til den nuværende beliggenhed på Nygårdsvej. I 1946 blev de første studenter udklækket på Næstved Gymnasium, det var 15 sproglige og 19 matematiske. I 1988 blev skolens kantine oprettet med siddepladser til 360 personer. I 1997 blev skolen koblet på internettet. I perioden 2003-2005 gennemgik gymnasiet en nybygning, således at skolen kunne rumme over 1.000 elever og 125 lærere. I skoleåret 2010/2011 blev Næstved Gymnasium Danmarks næststørste almene gymnasium (efter Silkeborg Gymnasium) med over 1.200 elever. 2012/2013 Næstved gymnasium blev Danmarks største gymnasium med ca. 1.400 elever fordelt på 50 klasser. Elevråd Næstved Gymnasium og HF har som mange andre gymnasier et elevråd, men modsætning til andre hybrid-gymnasier er elevrådet samlet for både HF-studerende og STX-studerende. Elevrådet er et af de største elevråd i Danmark grundet det store antal klasser, og fordi hver klasse har en repræsentant og en suppleant. Eksterne henvisninger Næstved Gymnasium & HFs officielle hjemmeside
Næstved Hallen

Næstved Hallerne er nu et samlet aktivitets center under navnet Arena Næstved. Hal 1 er opført i 1960. Hallen benyttes som træningshal og diverse messer og udstillinger. Hallerne blev i november 2015 udvidet med den nyopførte Arena Næstved der kan rumme 4.500 stående gæster til koncerter, eller op til 3.000 siddende til andre typer begivenheder. Eksterne henvisninger [1] Arena Næstveds officielle hjemmeside
Næstved Rådhus

Næstved Rådhus er beliggende i Næstved på Teatergade 8. Rådhuset er opført i 1939 – 40 af arkitekterne Jørgen Otbo og Ludvig Beldring. Den 27. september 1937 udskrev Næstved byråd en arkitektkonkurrence, som havde deltagelse af Næstveds fem arkitekter. Arkitektkonkurrencens opgave var udformning af en ny administrationsbygning til kommunens politikere og ansatte. Bygningen erstattede byens tidligere rådhus fra 1857. Rådhusets kobber klokkeværk er en gave fra DiBa (tidligere Næstved Diskontobank). Rådhuset er beliggende over for Munkebakken, med skulpturen Trolden beliggende på modsatte side. For nogle år tilbage blev der indrettet en ny byrådssal, med blandt andet indbygget kamera, således at offentligheden via internettet kan følge med i byrådsmøderne. Den nye byrådssal er tegnet af arkitekt Claes Nordsted. Se også Næstved gamle Rådhus Næstved Arresthus - der erstattede det gamle rådhus og fungerede som rådhus 1856-1940 Eksterne henvisninger Se Næstved kommunes byrådsmøder på internettet Kort Arkiveret 10. januar 2022 hos Wayback Machine
Næstved Storcenter

Næstved Storcenter (undertiden skrevet Næstved Stor-Center) er et storcenter i Næstved, der blev opført af Arkitektfirma Arne Meldgaard & Co ApS i 1986. Centret ejes nu af Swiss Life Asset Managers. Det blev indviet i oktober 1989 og er senere udvidet i 2001. Næstved Storcenter består af 65 butikker inkl. et Bilka-varehus. Centret ligger i den nordlige del af Næstved ved Køgevej. Centret blev etableret som følge af, at Næstved Kommune var bekymret for handelen i byen, der var i hård konkurrence med bl.a. Slagelse. Kommunens beslutning om at etablere centret affødte dog kraftige protester fra de handlende i byen. Næstved Storcenter omsætter i dag for knap 1,5 mia kr. og har over 4,8 mio kundebesøg om året. I 2018 planlægges arealudvidelse. I løbet af de senere år er tilgængeligheden til Næstved Storcenter blevet kraftigt forbedret, da Vejdirektoratet har anlagt den nordlige omfartsvej (Ring Nord). Vejen er en 2+1 sporet motortrafikvej og i alt 7 km lang og skal være med til at få den trafik, der ikke har ærinde i Næstved, til at køre udenom. Se også Næstved Megacenter - Megacenter der ligger tæt ved. Referencer Eksterne henvisninger Næstved Storcenters hjemmeside
Nøbbet Kirke

Nøbbet Kirke er en nyromansk kirke af rødt tegl fra 1908 i den nordlige ende af bebyggelsen Nøbbet på det nordvestlige Lolland. Galleri Referencer Eksterne kilder/henvisninger Byggeår for kirker Arkiveret 14. august 2009 hos Wayback Machine Nøbbet Kirke hos KortTilKirken.dk
Nøjsomhed (herregård)

Nøjsomhed er en herregård bygget i 1786 af kammerherre, baron Christian Frederik Knuth til Frederiksdal. Gården ligger i Købelev Sogn, i det tidligere Lollands Nørre Herred, Maribo Amt, nu Lolland Kommune. Hovedbygningen er opført i 1870 af Niels Haj Friis og består af en hovedfløj med en kort gennemgående tværfløj ved hver ende og parken er på 9,5 hektar. Nøjsomhed Gods er på 533 hektar Ejer af Nøjsomhed (1786-1798) Christian Frederik baron Knuth (1798-1810) Jens Guldborg (1810-1853) Hans Guldborg (søn) (1853-1856) Max Guldborg (brors søn) (1856-1878) Niels Haj Friis (1878-1887) Valdemar Smith (1887-1902) Enke Fru Friis (1902-1914) Carl Aage Schultz (1914-1926) Niels Christian Petersen (1926-1932) V. Erhard-Frederiksen (1932-1936) V. Erhard-Frederiksens dødsbo (1936-1992) Svend Rasmussen (1992-1994) Svend Rasmussens dødsbo (1994-) Henrik Bring Larsen Ekstern henvisninger Nøjsomhed Arkiveret 11. oktober 2008 hos Wayback Machine Godset Kilder J. P. Trap: Danmark 5.udgave